Diari Oficial de la Generalitat Valenciana


Sumari del DOGV 9990, del 22-11-2024 (2024/12373)

DECRET 33/2024, de 21 de novembre, de la Presidència de la Generalitat, pel qual es disposen els cessaments i els nomenaments de les persones titulars de determinades conselleries de la Generalitat.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12918

CVE
:   YSSH-R-4761-36064

Data del document
:   21-11-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * càrrec públic

El Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, ha modificat la denominació i les competències de determinats departaments del Consell.

D’acord amb el que establix el mencionat Decret 32/2024, de 21 de novembre, s’ha de disposar el cessament i efectuar el nomenament de les persones titulars de les vicepresidències, alhora que se cessa i es nomena determinats consellers i conselleres que, per ocupar òrgans superiors, tenen la consideració, a tots els efectes, d’alts càrrecs de l’Administració de la Generalitat.

D’acord amb el que s’ha exposat, i de conformitat amb el que s’establix en l’article 29.2 de l’Estatut d’Autonomia de la Comunitat Valenciana i en els articles 12.1, lletra c), 29 i 34.2 de la Llei 5/1983, de 30 de desembre, del Consell,

DECRETE

*Article 1. Cessaments*

1. Es disposa el cessament de:

– Susana Camarero Benítez com a vicepresidenta i consellera de Servicis Socials, Igualtat i Vivenda;

– Ruth María Merino Peña com a consellera d’Hisenda, Economia i Administració Pública;

– Salomé Pradas Ten com a consellera de Justícia i Interior, i

– Nuria Montes de Diego com a consellera d’Innovació, Indústria, Comerç i Turisme,

agraint-los els servicis prestats.

2. Es revoquen els nomenaments de la vicepresidenta i consellera de Servicis Socials, Igualtat i Vivenda com a secretària del Consell, i de la consellera d’Hisenda, Economia i Administració Pública com a portaveu del Consell.

*Article 2. Nomenaments*

1. Es nomena, com a membres del Consell, les persones següents:

– Susana Camarero Benítez com a vicepresidenta primera i consellera de Servicis Socials, Igualtat i Vivenda;

– Francisco José Gan Pampols com a vicepresident segon i conseller per a la Recuperació Econòmica i Social de la Comunitat Valenciana;

– Ruth María Merino Peña com a consellera d’Hisenda i Economia;

– Nuria Martínez Sanchis com a consellera de Justícia i Administració Pública;

– Juan Carlos Valderrama Zurián com a conseller d’Emergències i Interior;

– María Ángela Cano García com a consellera d’Innovació, Indústria, Comerç i Turisme.

2. Es nomena, com a secretària i portaveu del Consell, la vicepresidenta primera i consellera de Servicis Socials, Igualtat i Vivenda.

DISPOSICIÓ FINAL

*Única. Efectes*

El present decret produirà efectes el dia de la publicació en el *Diari Oficial de la Generalitat Valenciana*  pel que fa als cessaments, i l’endemà de la publicació en el *Diari Oficial de la Generalitat Valenciana*  respecte dels nomenaments.

  

València, 21 de novembre de 2024

Carlos Mazón Guixot

President de la Generalitat